Твоето тяло знае отговора, Дейвид Роум
Твоето тяло знае отговора, Дейвид Роум
--------------------------------------


### *Ръководство за Осъзнато фокусиране – нова интеграция между източните и западните техники за постигане на вътрешна мъдрост*


Теория и практика на метода *Осъзнато фокусиране*, приложим за решаване на проблеми и вътрешно развитие. Представя мощна интроспективна техника – система от упражнения за вътрешна трансформация и мобилизиране на собствените ресурси чрез осъзнаване на единството между тялото, ума и сърцето.

Въвежда понятието *Осъзнато чувство*, което обитава граничното пространство между съзнавано и несъзнавано. Тъкмо чрез достигане до Осъзнатото чувство човек се свързва с мъдростта на тялото си и достига до важни решения, които умът сам не може да подскаже.

Подходът, част от който е система от упражнения за дишане, е плод на синергията между западната философия и психология и древните практики на осъзнаване, които Индия дарява на света преди три хилядолетия.

> „Повечето хора достигат до важните житейски решения, използвайки своя интелект. Те мислят по логичен начин. Така пътят в живота им става пат-о-логичен. Като лекар зная колко са важни чувствата ни. Ние ги трупаме в телата си през целия си живот. Ако не са осъзнати и не се реагира подходящо на тях, те водят до болест – повтаряме, състояние на патология. Научете се да се фокусирате и позволете на мъдростта на тялото да ви научи да се чувствате щастливи.“
> Д-р Бърни Сийгъл, автор на *Любов, медицина и чудеса*
> 
> 
> „Дейвид Роум е овладял Фокусирането – метод, който използва мъдростта на тялото за достигане до важните решения в живота. Твоето тяло знае отговора прави това безценно средство достъпно за всички нас.“
> Даниъл Голман, автор на *Емоционална интелигентност*
> 
> 
> „Прочитането на книгата на Дейвид Роум отключи забравено, но познато усещане в сърцето ми, което извика: „Да!“. Той ни връща към тялото, разкривайки как да се свържем с Осезаемото Чувство – неконцептуалното изживяване на онова познание, което носим и за което копнеем. Той ни води умело към цялост, представяйки достъпни упражнения като инструмент за цял живот. Осъзнатото фокусиране се появява в подходящ момент, наред с науките за осъзнаването, неврологията и социално-емоционалните изследвания, посочвайки ни как да свързваме медитацията с ежедневието, мозъка със сърцето, западната философия с източната мъдрост. Тази книга е съкровище, което да пазим и използваме отново и отново.“
> 
> Ачаря Джудит Симър-Браун, изтъкнат преподавател по мисловни и религиозни науки в университета Наропа и автор на *Топлият дъх на Дакини: женският принцип в тибетския будизъм*


 